Uficių galerija

**Uficių galerija** () – vienas seniausių ir garsiausių pasaulio meno muziejų, esantis Florencijoje, Italijoje. Sutrumpintai − *Uficiai*.

Galerijos kolekcijoje yra vieni žymiausių paveikslų meno istorijoje, kaip S. Botičelio „*[[Veneros gimimas|Veneros gimimas]]*“, L. da Vinčio „*Geroji naujiena*“ ir daugelis kitų.

## Istorija
Pastatas buvo pradėtas statyti 1560 m. *[[Giorgio Vasari]]* pagal Medičių giminės Toskanos kunigaikščio *[[Cosimo I de' Medici]]* užsakymą. Pagal *Giorgio Vasari* (kuris mirė 1574 m.) brėžinius statybas tęsė *Alfonso Parigi* ir *Bernardo Buontalenti*. Pasagos formos pastatas baigtas 1581 m. ir pasižymėjo ypač ilgu vidiniu kiemu, kuris atsiveria į Arno upę.

Iš pradžių pastate įsikūrė valstybės administracijos valdininkai (iš to kilo pavadinimas:  'raštinė, kontora'), tribunolas, archyvas ir netgi teatras. Tik maža dalis, vad. *Uficių tribūna*, buvo skirta Medičių šeimos meno kolekcijai. Ilgainiui galerijai buvo skiriama vis daugiau vietos, pakol visas pastatas nevirto vienu muziejumi. Išmirus Medičių šeimai (vyriškajai linijai) 1737 m. pagal susitarimą su paveldėtojais pastatas ir meno kolekcija atiteko valstybei ir 1769 m. muziejus atidarytas viešam lankymui.

XIX a. pirmoje pusėje pastatytos žymių Florencijos miesto veikėjų skulptūros portike dar pagal originalų *Giorgio Vasari* sumanymą. Muziejui priklauso riboto lankymo „Vazario koridorius“ – uždaro tipo tiltas-koridorius, suprojektuotas *[[Giorgio Vasari]]* 1565 m. tam, kad sujungti kunigaikščio rezidencijas Vekjo ir Piti rūmus. „Vazario koridorius“ kerta dalimi Uficių galeriją ir eina per Arno upę Piti rūmų link.

1993 m. šalia pastato sprogo automobilyje bomba, kuri dalinai apgadino sienas. Žuvo 5 žmonės. Beveik aišku, kad tai buvo mafijos išpuolis dėl tuo metu suaktyvėjusios Italijos policijos antimafijinių veiksmų.

Nuo 2006 m. vykdomas Uficių galerijos praplėtimo projektas, kurio tikslas praplėsti meno ekspozicijos plotą nuo 6 000 iki 13 000 m². 2008 m. duomenimis galeriją aplankė virš 1,5 mln. lankytojų.

## Kolekcija

Uficių galerijoje eksponuojami žymiausių italų ir kt. šalių menininkų, daugiausia renesanso ir baroko laikotarpių darbai. Taip pat yra antikos meno kūrinių.

Žymiausi darbai:

* L. da Vinčio „*Geroji naujiena*“, „*Išminčių pagarbinimas*“
* S. Botičelio „*[[Pavasaris (Botičelis)|Pavasaris]]*“, „*[[Veneros gimimas]]*“
* Ticiano „*[[Flora (Ticianas)|Flora]]*“, „*[[Urbino Venera]]*“
* Džoto Badia poliptikas, „Visų šventųjų Madona“
* Čimabujės „*Maesta*“
* Rafaelio „*[[Popiežius Leonas X su dviem kardinolais|Popiežius Leonas X su kardinolais Giulio de' Medici ir Luigi de' Rossi]]*“, „*[[Madona su dagiliu]]*“
* Paolo Učelo „*San Romano mūšis*“
* P. dela Frančeskos „*[[Urbino hercogų portretas|Hercogas Federico da Montefeltro ir hercogienė Battista Sforza]]*“ diptikas
* Fra Filipo Lipio „*Madona su Kūdikiu ir 2 angelai*“
* A. del Verokjo „*Kristaus krikštas*“
* Karavadžo „*Bakchas*“, „*Izaoko paaukojimas*“, „*[[Medūza (Caravaggio)|Medūza]]*“
* Parmidžanino „*Madona ilgu kaklu*“
* Dučo „*Ručelajų Madona*“
* Mantenjos „*Uficių triptikas*“
* Koredžo „*Kūdikio pagarbinimas*“
* Kranacho vyresniojo „*Adomas ir Ieva*“
* Mikelandželo „*[[Doni Tondo]]*“
* Rembranto „*Autoportretas, kaip jauno vyro*“, „*Seno vyro portretas*“
* Hugo van der Guso „*Portinario poliptikas*“
* Simonės Martinio ir Lipo Memio „*Geroji naujiena*“
* Pjero di Kozimo „*Andromedos išlaisvinimas*“
bei daugelis kt.

## Galerija

Image:Galleria degli Uffizi.jpg| Uficių galerija, vidinis kiemas
Image:9749 - Firenze - L'Arno e gli Uffizi - Foto Giovanni Dall'Orto, 27-Oct-2007.jpg| Uficių galerijos fasadas nuo Arno upės
Image:Uffizi Hallway.jpg| Uficių galerija, salė
Image:Xwres8.jpg| „Imtynininkai“, antikinė skulptūra
Image:Petrarca01.jpg| Petrarkos skulptūra
Image:Uffizi Giotto.jpg| Džoto skulptūra
Image:Leonardo da Vinci statue outside the Uffizi Gallery.jpg| Leonardo da Vinčio skulptūra
Image:Uffizi Donatello.jpg| Donatelo skulptūra


## Paveikslų kolekcija

Image:Sandro Botticelli - La nascita di Venere - Google Art Project - edited.jpg| S. Botičelis. *„[[Veneros gimimas]]“*
Image:Botticelli-primavera.jpg| S. Botičelis. *„[[Pavasaris (Botičelis)|Pavasaris]]“*
Image:Tizian - Venus von Urbino.jpg| Ticianas. *„[[Urbino Venera]]“*
Image:Leonardo da Vinci - Annunciazione - Google Art Project.jpg| Leonardas da Vinčis. *„Geroji naujiena“* 
Image:Uccello Battle of San Romano Uffizi.jpg|Paolas Učelas. *„San Romano mūšis“* 
Image:Andrea_del_Verrocchio,_Leonardo_da_Vinci_-_Baptism_of_Christ_-_Uffizi.jpg| A. del Verokijo *„Kristaus krikštas“*
Image:Raffaello Sanzio - Pope Leo X with Cardinals Giulio de' Medici and Luigi de' Rossi - WGA18876.jpg| Rafaelis. *„[[Popiežius Leonas X su dviem kardinolais|Popiežius Leonas X su kardinolais Giulio de'Medici ir Luigi de'Rossi]]“*
Image:Baco, por Caravaggio.jpg| Karavadžas. *„Bakchas“*



## Išnašos

## Nuorodos

* Uficių galerija 
* Uficių galerija Google meno projekte